# Landplantar

|  |
| --- |
| **Landplantar** |
|  |
| **Systematikk** |
| **Rike:** | Planteriket Plantae |
| **Underrike:** | Viridiplantae |
| **Infrarike:** | Streptophyta |
| **Overrekkje:** | **Landplantar** Embryophytes Engl., 1892 |

**Landplantar** er ei plantegruppe som omfattar mange av dei best kjende plantane på jorda. I tillegg til landplantane er det berre enkelte algeartar som kan leva på land. Nokre landplantar har også tilpassa seg eit liv heilt eller delvis i vatn att.

«Ilandstiginga» for om lag 440 millionar år sidan skjedde evolusjonært sett truleg via ferskvatn, ikkje via havkysten.
Den næraste evolusjonære slektningen til landplantane er kransalgane.

## Inndeling og taksonomi

Den tradisjonelle inndelinga av landplantar var i mosar, karsporeplantar og frøplantar. Av desse gruppene er berre den sistnemnde naturlig. Ei inndeling i naturlege delgrupper er:

* **Levermosar** (8 000 artar) var den første gruppa som skilde lag med dei andre landplantane, og står dermed karplantane fjernast.
* **Nålkapselmosar** (500 artar) står i ei mellomstilling i høve til slektskap med karplantane.
* **Bladmosar** (12 000 arter) var den siste gruppa som skilde lag med karplantane, og står derfor desse nærast. Bladmosar har silvev til felles med karplantene.
* **Karplantar** (270 000 arter) omfattar hovudsakleg karsporeplantar (medrekna bregnar) og frøplantar (også kalla «blomsterplantar»).

## Eigenskapar

Fellestrekk (homologiar) for landplantane er kutikulaen som verner planten mot uttørking, og frøemnet.
Stamarten til landplantane hadde også ei generasjonsveksling mellom ein sporeproduserande generasjon (*sporofytt*) og ein generasjon med kjønna formeiring (*gametofytt*). Til å begynna med var det gametofytten som var det mest fremtredande livsstadiet.
Denne var også berar av dei to spesialiserte forplantingsorgana, det hokjønna *archegonium* og det hannkjønna *antheridium*.
Dette er bevart hjå mosane, men blei endra i evolusjonens løp i stamarten til karplantane.

## Utbreiing og artstal

Taltt for dei meir detaljerte gruppene av landplantar er slik:

**Artsrikdom i grupper og divisjonar av grøne plantar**| Gruppe | Divisjon | Norsk namn | Artstal | Artar i Norge |
| --- | --- | --- | --- | --- |
| **Grøne plantar** | *Plantae* |  | **305 000** | **4 082** |
| **Grønalgar** | Chlorophyta | Grønalgar | 3 800 | *Totalt:* |
| Charophyta | Grønalgar | 4 000-6 000 | *100* |
| **Landplantar** | *Embryophyta* |  | **296 000** | 3 982 |
| **Mosar** | Marchantiophyta | Levermosar | 6 000-8 000 | 277 |
| Anthocerotophyta | Nålkapselmosar | 100-200 | 2 |
| Bryophyta | Bladmosar | 12 000 | 823 |
| **Karplantar** | *Tracheophyta* |  | **276 000** | 2 880 |
| **Karsporeplantar** | Lycopodiophyta | Kråkefotplantar | 1 200 | 14 |
| Monilophyta | Bregneplantar | 15 000 | 61 |
| **Frøplantar** | Cycadophyta | Konglepalmer | 160 | 0 |
| Ginkgophyta | Gingko | 1 | 0 |
| Pinophyta | Bartre | 630 | 25 |
| Gnetophyta | Gnetumplantar | 70 | 0 |
| Magnoliophyta | Dekkfrøplantar | 258 650 | 2 780 |

## Kjelder

* *Denne artikkelen bygger på «Landplanter» frå Wikipedia på bokmål, den 9. februar 2014.*
	+ *Wikipedia på bokmål oppgav desse kjeldene:*

## Bakgrunnsstoff

* Landplanter, uio.no